उड़नदस्ता दलों ने 11 केंद्रों का किया निरीक्षण, आज 12वीं गणित की परीक्षा
छत्तीसगढ़ माध्यमिक शिक्षा मंडल रायपुर द्वारा आयोजित हाईस्कूल एवं हायर सेकेंडरी परीक्षा के तहत गुरुवार को कक्षा 10वीं के पर्यावरण विषय प्रश्न पत्र के अंतर्गत जिले में गठित उडऩदस्ता दलों ने 11 परीक्षा केन्द्रों में दबिश दिए। छत्तीसगढ़ माध्यमिक शिक्षा मंडल रायपुर के अलावा कलेक्टर मुकेश बंसल के निर्देशानुसार जिला एवं ब्लाॅक स्तर पर गठित उडऩतदस्ता दलों द्वारा जिले के विभिन्न परीक्षा केन्द्रों का निरीक्षण किया गया। इसके अंतर्गत जिला स्तरीय उडऩदस्ता दल क्रमांक 1 के प्रभारी डीईओ बीएल कुर्रे के दल ने शासकीय हाई स्कूल स्टेशन मुढ़ीपार एवं टेड़ेसरा का निरीक्षण किया। दल क्रमांक 3 के प्रभारी उप संचालक पशु चिकित्सा सेवाएं डॉ. जीएस तवर के दल ने शासकीय हाई स्कूल बिल्हरी, मोहारा, ढ़ारा एवं देवकट्टा का निरीक्षण किया।
दल क्रमांक 4 के प्रभारी उप संचालक स्थानीय निधि संपरीक्षक गिरीश कुमार पुर्रे के दल ने शासकीय हाई स्कूल खैरागढ़, बालक अमलीडीह, कन्या छुईखदान, सड़क अतरिया एवं साल्हेवारा का निरीक्षण किया गया। उडऩदस्ता दलों ने गुरुवार को निरीक्षण किए गए सभी 11 परीक्षा केंद्रों में नकल प्रकरण दर्ज नहीं किया गया।
hin_Deva hin_Deva hin_Deva